
AJÁNLATKÉRÉS - SZOLGÁLTATÁS

1. AZ AJÁNLATOK BENYÚJTÁSÁVAL KAPCSOLATOS INFORMÁCIÓK

A jelen ajánlatkérés tárgya:

INTERREG VI-A IPA Magyarország-Szerbia Program keretében megvalósuló „Joint efforts for risk prevention and cross-border coordination of disaster management - JERICO” című pályázathoz kapcsolódó Lakossági képzési anyagok és népszerűsítő kisfilm elkészítése.

A pénzügyi ajánlatot Magyar Forintban, nettó és bruttó összeg feltüntetésével szükséges megadni. 

1. Szakmai információk: Az ajánlattevőknek az alábbiak szerint kell szolgáltatásaikat elvégezni. Szakmai ajánlatában az ajánlattevő további részleteket adhat meg a teljesítésről.


	Feladat megnevezése





I. A katasztrófamegelőzéssel kapcsolatos lakossági oktatáshoz szükséges képzési anyagok elkészítése magyar és szerb nyelven

1. A beszerzés tárgya
Jelen beszerzés tárgya a lakosság katasztrófa‑megelőzési és tűzmegelőzési felkészültségének növelését célzó oktatási anyagok kidolgozása, valamint személyes képzési események szakmai és szervezési támogatása.
A feladat magában foglalja különböző típusú, közérthető és vizuálisan támogatott képzési anyagok előkészítését, azok nyomdai és digitális felhasználásra alkalmas formában történő átadását, továbbá a személyes jelenléttel megvalósuló képzések lebonyolításához szükséges szakmai támogatást.

2. A beszerzés célja
A beszerzés célja olyan egységes szemléletű, mégis több csatornán hasznosítható oktatási anyagcsomag létrehozása, amely hatékonyan támogatja a lakosság felkészítését az éghajlatváltozással összefüggő katasztrófaesemények – különösen az otthoni tűzesetek és árvízi kockázatok – megelőzésére, kezelésére és az eseményeket követő helyes magatartásra.
A képzési anyagoknak alkalmasnak kell lenniük online terjesztésre, valamint személyes képzések során történő hosszú távú felhasználásra.

3. A feladat szakmai tartalma
3.1. Oktatási anyagok kidolgozása
A nyertes ajánlattevő feladata az alábbi képzési anyagtípusok szakmai tervezése, tartalomfejlesztése és véglegesítése magyar nyelven:

1. Rövid oktatóvideók és klipek
· Rövid, közérthető, vizuálisan figyelemfelkeltő videós tartalmak készítése.
· 6 db, egyenként 1–3 perces oktatóvideó elkészítése magyar nyelvű narrációval, szerb nyelvű feliratozással a lentebb említett témakörökből
· minőségi elvárások: minimum Full HD (1920×1080 px) felbontás, Átadás módja: digitális formátumban, televíziós, online közösségi médiára (pl. YouTube) vetítésre alkalmas minőségben.
· A videók témái 3 témakört ölelnek fel: 
1.gyakori lakástüzek: tűzmegelőzési alapismeretek, otthoni biztonság, háztartási közművek elzárása, tűzoltó készülékek helyes használata
2. viharkárok
3. zöldenergia‑technológiák (pl. napelemes rendszerek) biztonságos alkalmazása.
· A videók alkalmasak legyenek közösségi médiafelületeken és weboldalakon történő megosztásra.
· tartalmazza a programelvárásoknak megfelelő kötelező kommunikációs elemeket a Visual Identity Manual-lal összhangban   

2. Nyomtatható útmutatók és ellenőrzőlisták
· Minimum 4 letölthető, nyomtatható PDF formátumú útmutató és/vagy ellenőrzőlista elkészítése
· Tartalom: felkészülés katasztrófahelyzetekre, családi kommunikációs tervek, vészhelyzeti elérhetőségek, túlélőkészletek ellenőrzőlistái.
· Az anyagok egyéni lakossági felhasználásra és oktatók, közösségi vezetők számára egyaránt alkalmasak legyenek.

3. Nyomtatott szórólapok
· A/4es méretű, háromharmad hajtású
· Rövid, lényegre törő információkat tartalmazó anyagok tervezése a Visual Identity útmutatása alapján a nyomtatható útmutatók és ellenőrzőlisták tematikáját követve, ám azt kicsit bővebben, több magyarázattal ellátva mutatja be
· ajánlott tartalom: felkészülés katasztrófahelyzetekre, családi kommunikációs tervek, vészhelyzeti elérhetőségek, túlélőkészletek ellenőrzőlistái
· Céljuk a katasztrófahelyzetek előtti, alatti és utáni legfontosabb teendők bemutatása.
· A tartalom legyen alkalmas közösségi terekben, rendezvényeken és képzési eseményeken történő terjesztésre.
· szerb nyelvű adaptáció elkészítése, ami kitér az árvízi kockázatokra 
· a szerb nyelvi adaptációból összesen 750db szórólap legyártása a feladat, melynek fele magyar nyelven, másik fele szerb nyelven latin betűkkel kerül legyártásra
· 750db magyar nyelvű, magyar oldalra optimalizált szórólap legyártása

4. Infografikák és vizuális segédanyagok
· Grafikai elemekkel támogatott, könnyen áttekinthető anyagok készítése.
· Online felületeken történő megosztásra optimalizált formátum.
· Témájában megegyezik a nyomtatott szórólapok és a nyomtatható útmutatók tartalmával, azonban eltérő formában, más felületekre optimalizálva, vizuálisan megragadó módon mutatja be azokat.
· A nyomtatható útmutatók és ellenőrzőlisták tematikáját követve, azt kiegészítve, és az ott feldolgozott témát vizuálisan ábrázolva jelenítse meg a főbb megelőzési üzeneteket


3.2. Tartalmi követelmények
· Az oktatási anyagok közérthető, szakmailag megalapozott nyelvezettel készüljenek.
· A tartalom vegye figyelembe a projektterület földrajzi és társadalmi sajátosságait.
· Be kell építeni a helyben alkalmazott segélyhívó számokat és releváns eljárásokat.
· Az anyagok legyenek egységes arculatúak és hosszú távon is felhasználhatók.

4. Nyelvi és adaptációs követelmények
· A képzési anyagok magyar nyelven készülnek.
· A szerb nyelvű változatok fordítása és adaptálása a szerb viszonyokhoz a nyertes ajánlattevő feladata mindegyik típusú oktatási anyag esetében.  

5. Digitális közzététel
· Az online oktatási anyagoknak alkalmasnak kell lenniük projektpartnerek és érintett szervezetek weboldalain, valamint közösségi médiafelületeken történő megjelenítésre.
· A digitális anyagok biztosítsák a hosszú távú, ingyenes hozzáférést a lakosság számára.

6. Teljesítési és minőségi elvárások
· A leszállított anyagok feleljenek meg a szakmai követelményeknek.
· A teljesítés során biztosítani kell a határidők betartását és a megrendelővel való folyamatos szakmai egyeztetést.
· Képzési anyagok elkészítésének és átadásának határideje: 2026.05.31.

7. Eredménytermékek
A beszerzés eredményeként a megrendelő rendelkezésére áll egy komplex, több formátumú oktatási anyagcsomag, amely hatékonyan támogatja a lakosság katasztrófa‑megelőzési felkészítését, és hosszú távon is alkalmazható személyes és online képzési környezetben.

	



	



II. Kisfilm az önkéntesség népszerűsítésére a katasztrófavédelemben

Tárgy: Önkéntesség népszerűsítését szolgáló toborzó és szemléletformáló kisfilm elkészítése a katasztrófavédelem területén
1. A beszerzés célja
A beszerzés célja egy olyan, érzelmi és információs hatásra egyaránt építő kisfilm elkészítése, amely bemutatja az önkéntes tűzoltók és katasztrófavédelmi önkéntesek munkájának társadalmi jelentőségét, ösztönzi a fiatalokat az önkéntes szolgálathoz való csatlakozásra, valamint erősíti a határon átnyúló együttműködést.
A film munkacíme: „Egység tűzön és vízen át – az önkéntesség ereje a katasztrófavédelemben”
A projekt földrajzi megvalósítási területe:
· Vajdaság (Szerbia)
· Csongrád-Csanád Vármegye (Magyarország), különösen Mórahalom és térsége



2. A beszerzés tárgya
Nyertes ajánlattevő feladata:
· 1 db 3–4 perces kisfilm teljes körű elkészítése
· 1 db kb. 30 másodperces, közösségi médiára optimalizált rövid változat elkészítése
· Mindkét kisfilmet magyar nyelvű kötelező kommunikációs elemekkel ellátva kell legyártani, melyek összhangban vannak a Program Vizuális Arculati Kézikönyvének (Visual Identity Manual) előírásaival
Összesen: 2 kész videófájl
A nyertes ajánlattevő köteles biztosítani a népszerűsítő kisfilm szakmai megvalósításához szükséges személyi és technikai feltételeket.

3. Tartalmi követelmények
A filmnek az alábbi elemeket kell tartalmaznia:
· Dramatizált jelenetek amatőr szereplők (önkéntes tűzoltók, helyi közösségi tagok) bevonásával
· Opcionálisan felkészülési gyakorlat bemutatása, bevetésre történő felkészülés, valós helyzetek szimulálása
· Rövid interjúk magyar és szerb résztvevőkkel
· A közösségi összefogás hangsúlyozása
· Inspiráló, toborzási célú üzenet
A film célcsoportja elsősorban fiatalok, valamint a helyi közösségek tagjai.

4. Műszaki követelmények
4.1 Kép- és hangminőség
· Minimum Full HD (1920×1080 px) felbontás, Video formátum: Mpeg-4; Tömörítés, bitráta minimum: CBR 25 Mbps; Hang: AAC Sztereo 2 csatorna, 48Khz, 256 Kbps
· Professzionális kamera- és hangtechnika alkalmazása
· Külső mikrofon használata interjúkhoz
· Szakszerű világítástechnika biztosítása
· Színkorrekció és hangkeverés utómunkában

4.2 Speciális technikai követelmények
· Drónnal készült felvételek készítése a látványosabb megjelenítés érdekében  
· Akciókamerás (pl. jármű belső terében rögzített) felvételek készítése
· Szükség szerint animációs és grafikai elemek beépítése
· Jogdíjmentes zenei aláfestés biztosítása


5. Forgatási követelmények
· Forgatás minimum 2 helyszínen:
· Vajdaságban előre egyeztetett helyszínen
· Csongrád-Csanád Vármegyében, lehetőleg Mórahalmon vagy környékén
· Összesen minimum 25 óra forgatás
· Minimum 2 operatőr és 1 technikus biztosítása
· A szolgáltató köteles biztosítani a stáb (2 operatőr, 1 technikus) és a forgatásban részt vevő 6 fő tűzoltó ellátását a forgatási idő alatt

6. Utómunka
A szolgáltató feladata:
· Vágás
· Színkorrekció
· Hangkeverés
· Feliratozás
· Grafikai és szükség szerint animációs elemek elkészítése
· Narráció technikai megvalósítása
· Forgatókönyv fényében szükség esetén profi narrátor biztosítása
A Megrendelő 1 alkalommal jogosult változtatási igényt benyújtani, amelyet a Szolgáltató köteles elvégezni.

7. Nyelvi és feliratozási követelmények
· Magyar nyelvű megszólalások → szerb felirattal
· Szerb nyelvű megszólalások → magyar felirattal
· A feliratok megírása és technikai kivitelezése a szolgáltató feladata

8. Megrendelő feladatai
· Amatőr szereplők (önkéntes tűzoltók) biztosítása
· A forgatókönyvben szereplő speciális katasztrófavédelmi eszközök biztosítása 
· Folyamatos szakmai egyeztetés

9. Szolgáltató feladatai
· Forgatókönyv elkészítése
· Teljes körű gyártásszervezés
· Technikai eszközpark biztosítása
· Forgatás lebonyolítása
· Utómunka teljes körű elvégzése
· Határidők betartása
· A filmkészítéshez köthető speciális katasztrófavédelmi eszközök üzemeltetéséhez szükséges költségek ajánlatba foglalása (pl. tűzoltójárművek helyszínre szállításához kapcsolódó üzemanyag biztosítása, ha nem kifejezetten mentési gyakorlathoz kapcsolódik a felvételek elkészítése) 

10. Teljesítési határidők
· Forgatás befejezése: 2026.04.30.
· Végleges változatok átadása: 2026.05.10.
A határidők a pályázati ütemezés miatt kötelező érvényűek.

11. Átadás módja
· Digitális formátumban (mp4 vagy azzal egyenértékű, széles körben kompatibilis formátum)
· Full HD (1920×1080 px)
Televíziós, online (pl. YouTube), közösségi média és rendezvényes vetítésre alkalmas minőségben. 


2. A szerződés meghatározása: Vállalkozási szerződés
3. Fizetési feltételek, az ellenszolgáltatás teljesítésének feltételei, számlázási módja: 
A szerződésben meghatározottak alapján. 
4. Az ajánlatok bírálati szempontja: 
a) A legalacsonyabb bruttó összegű ajánlatot adó Ajánlattevő kerül kiválasztásra. 
b) Egyéb információk: 
· Az ajánlatot magyar nyelven, jelen ajánlatkérő 1. sz. mellékletén kérjük benyújtani. Amennyiben az Ajánlattevő nem kívánja az 1 sz. mellékletet használni, az ajánlatán fel kell tüntetni a pályázó megnevezését, címét, kapcsolattartó megnevezését, telefonos és e-mail elérhetőségét, továbbá a pályázat tárgyára vonatkozó ajánlati árat (nettó + ÁFA, bruttó bontásban).
· Az ajánlattétellel kapcsolatos további felvilágosításért forduljon bizalommal az Ajánlatkérő kapcsolattartójához.

5. Az ajánlatok beérkezésének határideje: 2026.03.13.
6. Ajánlatok értékelésének tervezett időpontja: 2026.03.16.

7. Az ajánlatok benyújtásának módja:
a) Az ajánlattevők a mellékelt árajánlat mintán nyújtják be ajánlataikat. Az ajánlatot 1  példányban kell benyújtani e-mail útján a tarinetmelinda@morahalom.hu címre.

b) Tájékoztatás az odaítélésről: A nyertes ajánlattevő írásban értesül az értékelési eljárás eredményéről.


Mórahalom, 2026.03.09.

Tisztelettel:



		 Nógrádi Zoltán
                                                                                                            polgármester		
                                                                                         Mórahalom Városi Önkormányzat




Mellékletek:
· Ajánlattételi formanyomtatvány
· Szerződés tervezet

